CELEX: 62009CN0489
Language: el
Date: 2009-11-30 00:00:00
Title: Υπόθεση C-489/09: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Gent (Βέλγιο) στις 30 Νοεμβρίου 2009 — Vandoorne NV κατά Belgische Staat

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/21
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Gent (Βέλγιο) στις 30 Νοεμβρίου 2009 — Vandoorne NV κατά Belgische Staat
   (Υπόθεση C-489/09)
   2010/C 37/23
   Γλώσσα διαδικασίας: η ολλανδική
   
      Αιτούν δικαστήριο
   
   Hof van Beroep te Gent
   
      Διάδικοι στην υπόθεση της κύριας δίκης
   
   
      Εφεσείουσα: Vandoorne NV
   Εφεσίβλητο: Belgische Staat
   
      Προδικαστικό ερώτημα
   
   Συνάδει η βελγική νομοθεσία, και ειδικότερα το άρθρο 58, παράγραφος 1, σε συνδυασμό με το άρθρο 77, παράγραφος 1, σημείο 7, του κώδικα περί ΦΠΑ, με το άρθρο 27 της έκτης οδηγίας (77/388/ΕΟΚ του Συμβουλίου) (1), το οποίο επιτρέπει στα κράτη μέλη να θεσπίζουν μέτρα απλουστεύσεως, και/ή με το άρθρο 11, Γ, σημείο 1, της ίδιας οδηγίας, το οποίο παρέχει δικαίωμα επιστροφής του ΦΠΑ σε περίπτωση ολικής ή μερικής μη καταβολής, λόγω του γεγονότος ότι η εθνική αυτή νομοθεσία (1) όσον αφορά την παράδοση βιομηχανοποιημένων καπνών εισάγει μια απλούστευση της εισπράξεως ΦΠΑ με την επιβολή μόνο μιας επιβαρύνσεως στην πηγή και (2) δεν παρέχει δικαίωμα να επιστραφεί ο ΦΠΑ, λόγω ολικής ή μερικής απώλειας του τιμήματος, στους υποκειμένους στον φόρο που επιβαρύνθηκαν με ΦΠΑ στα διάφορα ενδιάμεσα στάδια του εμπορίου·
   
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001 σ. 49).